JohanHeinsen/ENO huggingface dataset:
Aalborg Stiftstidende, 1845-08-12
Ved Auctionen over den, Overkrigscommissair Binderup tilhørende, 1/2 Miil fra Veile liggende skjønne AvlsgaardJuulsberg med Besætning, 6 Heste, 33 Køer, 5 Sviin, Avl og Afgrøde, Gaards- og Avlsredskaber, blev det høieste Bud, kun 24,975 Rbd. r. S., uagtet 2/3 Dele af Kjøbesummen kan blive indestaaende i Eiendommen og Resten afbetales i (Veile Av.) flere Terminer.
Aalborg Stiftstidende, 1845-08-12
J disse Dage er der for Lysgaard og Hids Herreder bleven etableret en Halle til Bedømmelse af uldne strikkede Varer, hvilken Foranstaltning vist vil have en ikke ubetydelig Jndflydelse paa nævnte Varers fremtidige bedre Gehalt og som Følge deraf større Afsætning. J det forHallen udfærdigede Reglement, der provisorisk er gjældende for 2 Aar, bestemmes, hvor stort Antal Masker tilligemed Længden, Vidden og Vægten, de forskjellige uldne Varer skulle holde for at kunne blive forsynede med Hallens Stempel. Hallen, hvormed Herredsfogden i Lysgaard og Hids Herreder har Tilsyn, er underlagt det kongelige CommerceCollegiums Overbestyrelse. Dens Forretninger udføres af en Hallemester og tvende Assistenter, hvortil af nævnte Collegium er beskikket: Eieren af Hørup Mølle, Exam. juris Trochmann, som Hallemester, og Strømpehandlerne, Sognefoged Keller i Thorning og A. Fjelrad til Leyring Vestergaard, som Assistenter. – Af hvilken Betydenhed Uldbinderiet allerede er i disse Egne og som rimeligviis ved den nu trufne Foranstaltning endmeere vil forøges, kan sees deraf, at der fortiden i Lysgaard og Hids Herreder samt nogle Sogne af Middelsom Herred aarlig produceres for 80,000 Rbd. og derover uldne Varer. (Vib. Av.)
Aalborg Stiftstidende, 1845-08-12
Aalborg, den 12te August. Den høitagtede afdøde Consistorialraad Spliids Jordefærd i Vester-Hassing, afvigte Fredag var et smukt Udtryk af Anerkjendelse og Erkjendtlighed for den hæderlige Maade, hvorpaa han i over et halvt Aarhundrede, i to Menigheder, i 38 Aar i Hammer og Horsens og i 15 Aar i Øster- og Vester-Hassing Sogne, og lige til sin Dødsdag saa værdigen og fortjenstligt har røgtet Præstens skjønne Kald. J Sørgehuset holdt Pastor Funch fra Ulsted Sørgetalen, hvorpaa Kisten af sex Præster bares til Kirken, i hvilken ogsaa den førstnævnte Menigheds Medlemmer talrigt havde indfundet sig. Her besteg derpaa Hr. Stiftsprovst Dr. theol. Hald Prædikestolen og tolkede den Hedengangnes Værd, hvorefter Kisten af Sognemændene bares til Graven, ved hvilken sidstnævnte Taler endnu bragte de Sørgendes Farvel og Hjerternes Tak fra tvende Menigheder, der saae en faderlig Lærer og Ven, efter en under mangeaarig Virken fuldbragt Gierning, at gjenforenes med Støvet, der vil berede den trætte Vandrer en Fredens Hvile, smykket med Erkjendtlig hedens Eftermæle.
Aalborg Stiftstidende, 1845-08-12
Den overordentlige Fortjeneste, Hr. Apotheker, Asses for pharm. Ridder Kayerød ved sit fortræffelige Mønster Anlæg Frederiksminde, har erhvervet sig, ikke blot af denne By, men ogsaa af Plantnings-Forskjønnelse ialmindelighed, maa navnlig paa nærværende Aarstid udtale sig i bestandig fornyet Erkjendtlighed. En lignende Tak skylder ogsaa Aalborg Hr. Oberst, Ridder de Bretteville for det med saamegen Utrættelighed og Opoffrelse ved ham udvidede militaire Lystanlæg her ved Byen og for det ligesaa omhyggelige Tilsyn med Lystanlæget "Carolinekilde. Et i sidste Borgerrepræsentantmøde gjort Forslag om, at tildeele disse af vor Commune i en lang Aarrække saa fortjente Mænd Æres borgerretten, mødte derfor ogsaa en almindelig Samstemning, idet man til Magistraten henstillede at forene sig med Repræsentantskabet i lignende Beslutning for derefter at erhverve det kongl. danske Cancellies Sanction indhentet. O'Herrer Ferslevs og Albrechts musikalsk dramatiske Aftenunderholdning igaar var særdeles talrigt besøgt og de af Concertgiverne særdeles smukt foredragede og udførte Partier og Scener af Operaerne "Puritanerne", Figaros Bryllup, "Røverborgen" og "Marino Falieri bleve alle, saavel under Udførelsen som ved Slutningen, optagne med stærk Applaus. Af de øvrige Nummere fremhæve vi det af Pianisten Hr. S. Davidsen – i Forening med en Dilettant, Elev af Hr. Musiklærer Nathan – vakkert foredragede Divertissement af Hertz. Publicum havde glædet sig til en Gjentagelse af den behagelige Underholdning, men som dennegang uheldigviis ikke vil blive os til Deel, da Kunstnerne - som med Dampskibet paa Torsdag begive sig tilbage til Kjøbenhavn have modtaget Jndbydelse fra Sæby og Frederikshavn, paa hvilket sidste Sted man har arrangeret en Concert til paa Onsdag: et smukt Vidnesbyrd om, hvorledes den stigende Sands for Musik ogsaa i de mindre Byer begynder at gjøre sig gjældende og drage Kunstens Udøvere til sig.
Aalborg Stiftstidende, 1845-08-12
De sidste Dages Veirlig har atter været regnfuldt og vakt Bekymring, navnlig for den indhøstende Raps. Dog er Adskilligt af denne allerede bragt tør i Huus og Afvexlingen med Tørveir giver Udsigt til at Alt endnu vil komme godt i Lade. Det kommer ved Rapsen naturligviis iaar isærdeleshed an paa at anvende største Omhu og Forsigtighed ved Jndbjergning og Tærskning for at et tørt og godt Frø kan fremkomme.
Aalborg Stiftstidende, 1845-08-12
Copulerede. I Randers den 8de August, Mægler Christian Hennings og Jfr. Ane Kirstine Cortsen.
Aalborg Stiftstidende, 1845-08-12
Aggercanals Skibsliste. Jndk. D. 7de Aug.: A. Nielsen f. Newc. t. Lem. m. Steenkul og Møllesteen. O. Nørgaard f. Grimstad til Doverkiel m. Træl. L. Wathne f. Christiansand t. Struer, J. Jensen f. do. t. Thisted, J. Sørensen f. do. t. do., C. C. Brandi f. Østerr. t. Krik; Alle m. Træl. – Udg. D. 5te: J. P. Pedersen f. Nykjøbing t. Norge m. Korn; N. Poulsen f. Vilsund t. Mandal m. do.; C. Jacobsen f. Nykjøb. t. Grimstad m. Smør, G. Petersen fe Viborg t. Altona m. Skind, Uld og Smør, C. S. Møller f. do. t. Engl. m. Uld. D. 6te: S. Ammundsen f. Viisbyaa t. Grimst. m. Smør og lev. Kreaturer; A. Madsen f. Thist. t. Chrsand., ligger i Canalen.
Aalborg Stiftstidende, 1845-08-12
Hals Skibsliste. Jndk. D. 8de August: C. Fogel mark f. Frhald og H. H. Enge f. Drammen m. Træl. D. 9de: C. Knudsen og S. Henriksen f. Øster, m. Træl D. 10de: P. Toft f. Kbhvn, m. Stykg. D. 11te: O. Solberg f. Aaskestrand og M. Schjønning f. Kbhvn., Begge m. Træl.; L. Jensen f. Newc. m. Steenkul. Udg. D. 8de: L. Johansen og P. C. Lund t. Hobro m. Muurst.; C. C. Flornesset, Lillesand og J. Christoffersen t. Kragers, Begge m. Korn; G. A. Spanger t. Randers m. Glasv. D. 9de: P. Sørensen t. Frdhvn, og H. M. Hansen t. Svendborg Begge ball.; B. Petersen t. Aarhuus m. Viin og Stykg. D. 11te: O. Christensen t. Frdhvn. m. Kalk; Davidsen t. Kbhvn, m. Klude. (Hanne" S. Madsen, af Randers, kommende fra England, er idag pass, sydefter; W. A. Jong, ligger her for Udg. Vinden d. 11te S., maadelig Kuling. blandet Luft.)
Aalborg Stiftstidende, 1845-08-12
Reisende. Ankomne. Med Hebe igaar, fra Thisted, Mad. Lykke, Garver Myhrmann, Forpagter Schibbye, Enkemad. Schibbye, Hr. Aagaard, Kjøbmene. N. og H. Sødring og A. Stigaard, Jnstitutbest. Cand. theol. Kold; fra Løgstør, Propr. Weinschenck med 2 Døttre, Jfr. Haugaard, Handelsbetj. Holtz, Etatsr. Tetens (15 Pass.). Med Dagvognen: f. Hors. Fru Busch; fra Aarh. Frøken Wedege, dHrr. Wolff og Schou; fra Randers: dHrr. Lentjens, Lange og Philipsen; fra Hobro: Hr. Wilmer, Jfr. Bøggild, Hr. Albrectsen. Afgaaede. Med Personp igaar, t. Haderslev: Etatsr. Koch m. Søn; til Aarh.: Etatsr. Unsgaard med Søn, Grosserer Bendix, til Rand.: Kjøbm. Falkenberg, Hofjunker v. Undall, Til L. B. Spliids Minde. Som Tro og Haab og Kjærlighed Var Dig Dit Alt herneden; Saa var Din Gang en Gang til Fred. Til Gud i Evigheden. O, tie da Savnets tunge Vee! Han drog til Himlens Herlighed og længes ei tilbage. Dog, om Dit Skriin, og om Din Grav En Taarekrands sig slynger. Ei een af dem, Du Livet gav, Dit bittre Savn betynger. Nei, dem Du tog i Troens Pagt Og freded om med Hyrdevagt; De tabte deres Fader Vel var Din Vandring tung og lang Paa Livets trange Veie; Men Troen styrkede Din Gang, Til Gravens stille Leie. O, sov da södt i Herrens Fred. Nyd Himlens fulde Herlighed! Der samles vi tilhobe!
Aalborg Stiftstidende, 1845-08-12
J næste Maaned ville, ifølge den derom udgangne Jndbydelse, Landmænd fra Rigets forskjellige Egne møde i Randers, for gjensidigen at meddele hvad der efter deres Erfaring. Jndsigt og Kundskab kan fremme Agerdyrkningens Flor i Danmark. Dette er en priisværdig Efterligning af hvad der allerede i en Række af Aar har fundet Sted i de tydske ager dyrkende Stater, der i saa meget vare et Forbillede for den danske Landmand, og det er ikke uden med de bedste Forventninger at denne Forsamling imødesees, fornemmelig da, efter hvad man foreløbig har bebudet, Discussioner ville vorde aabnede om en Creditforenings Oprettelse for danske Landeiendomsbesiddere. Danmark mangler ingenlunde kyndige og dygtige Landmænd, men disse mangle i Regelen den Driftscapital, hvoraf den agronomeVirksomhed især er betinget; thi vort Land, fornemmelig Jylland, ligger udenfor Capitalernes Strøg. Vel har Hovedstaden Capitalister og rige Fonds, hvorfra Udlaan gjøres; men fra Hovedstaden sees der med saa megen og ufortjent Mistænksomhed og Fordom til især den jydske Jordbund, at dens Dyrkere maae ansee det for en Naadessag eller en sjelden Lykke, at opnaae et Laan af indtil Eiendommens halve Værd; og denne Lykke kjøbes ialmindelighed igjennem Commissionairer og flere Mellemmænd meget dyrt, stundom med en Opoffrelse i Provisioner og Douceurer af 8, 10, ja 12 pCt. af Laanets Beløb, og Exempler herpaa høre endog til den nærmeste Tid. At der under særegne Omstændigheder og paa overflødigt Pant stundom stiftes Laan paa billigere Vilkaar, er vel sandt; men dette forandrer intet i Sagen, thi her er kun Talen om den virkelige eller almindelige Trang for Landmanden til, imod aldeles fyldestgjørende om end ikke overdreven Sikkerhed, at opnaae Laan, Ogsaa de tydske Landeiendomsbesiddere have i en længst forsvunden Tid følt dette Onde, under hvis Tryk de danske lide; men de forstode snarere end vi at hæve det. Det er nu 75 Aar siden den første tydske, endnu den Dag idag bestaaende, Creditforening oprettedes; det var den som Preussens Frederik ved Cabinetsordre af 29de August 1769 oprettede for Schlesien, og snart blev dette Exempel efterfulgt i alle tydske Stater, i Frankrig og flere Lande, og det allevegne med saa velgjørende Følger, at disse Stiftelser have vundet den meest udeelte Anerkjendelse. Mærkeligt nok at man i Danmark og at især den Stand, det nærmest vedkommer, intet Øie har havt for denne Sag, uagtet Opmærksomheden saa ofte har været henledet paa den; men det maa antages, at vi have manglet og endnu mangle klart Begreb om en Creditforenings Væsen og almindeligt Værd.
Aalborg Stiftstidende, 1845-08-12
Ved en Creditforening sættes Landeiendomsbesidderen istand til øieblikkeligen at erholde Laan, som overlades ham uopsigeligen, uden Commissions=Omkostninger og til den mindst gangbare Rente, der endog kan ventes nedsat til 31/2, ja 3 pCt. En saadan Stiftelse drager Capitaler ind i Landet, bringer Flor og Virksomhed i Agerdyrkningen, hæver og befæster Eiendomspriserne, letter Kjøb og Salg af Jordegods og navnligen fremmer Fæstegodsets snare Overgang til Selveiendom. Det er at haabe, at enhver ved Forsamlingen i Randers mødende Landmand vil medbringe sin Stemme for denne Sag; men da det tillige er nødvendigt at kjende den Sag, hvis Talsmand man vil være, saa henvise vi til det af Hr. Lector Bergsøe i Aaret 1839 udgivne Skrift, "Motiveret Udkast til en Creditforening for danske Grundbesiddere, hvilket Skrift med Grundighed og Jndsigt behandler dette Æmne og giver en hvist interessant historisk Beretning om Nabolandenes Creditforeninger.
Aalborg Stiftstidende, 1845-08-12
Jndsendt. Det er vel kun nogle Dage siden, at et lille Pigebarn styrtede ud i Mølleaaen og gik igjennem Mollehjulet, imedens det var i fuld Gang, Hundrede af Forældre gyse ved Tanken om en mulig lignende Skjæbne for deres kjære Børn, – men man havde dog allerede ventet uopholdelig at see de fornødne Anstalter trufne og ved et simpel Gitterværk eller paa anden Maade sørget for at forebygge lignende græsselige Tilfælde. Hvem ere de Forsømmelige her: - eller skulle vi maaskee om et Par Dage see atter et Barn under Møllehjulet, J Menneskelighedens Navn, sorg da for at forebygge dette strax, og lad der ikke være Tale om hvem der skal betale de Par lumpe Dalere for at redde Menneskeliv, Er det Politimesterens Sag, eller er det Udgift for Communen, eller er det Eierens Sag at besørge, Lad det dog strax uopholdelig blive besørget, og tal siden om hvem der har at betale. Naar det gjælder Menneskeliv, kan Communen gjerne gjøre dette Forskud, og denne skal dog vel ikke henregnes til de Sager, som skulle passere fra nederst til øverst for en Beslutning fattes – J Jldebrandstilfælde bliver jo ikke den communale Bestyrelse først raadspurgt for Slukningen begyndes; hvor meget mindre kan her da være Tale derom. Sumar.
Aalborg Stiftstidende, 1845-08-12
Bekjendtgjørelser. Min kjære og trofaste Mand, Proprietair Mathias Severin Fischer til Kringelhede, blev mig afvigte Natved Døden berøvet, efter 3 Ugers Sygeleie. Dette Sorgens Budskab maa jeg herved dybtnedbøiet bringe til fraværende Families og Venners Kundskab. Aalborg, den 12te August 1845. Cathrine Magdalene Fischer, født Spies.
Aalborg Stiftstidende, 1845-08-12
Det behagede det alvise Forsyn at bortkalde vor Datter, Ane Marie, 9 Dage gammel, hvilket bekjendtgjøres for Familie og Venner. Aalborg, den 10de August 1845. A. M. Gleerup. C. C. Gleerup. født Hansen. Arbeidsføre Folk kunne antages ved Jernbanearbeidet paa den Sjællandske Jernbane. Betalingen, der erlægges hver 2den Løverdag, er stillet saaledes, at hver Mand ved stadig Flid kan fortjene omtrent 5 Mk. daglig, hvorpaa i Afdrag udbetales 3 Mk. 8 s. og Resten, naar hver enkelt Accord er opfyldt. Vedkommende have at melde sig paa Jernbanens Hovedcontoir i Kjøbenhavn, Frederiksholms Canal Nr. 240, hvorfra erholdes fornøden Anviisning.
Aalborg Stiftstidende, 1845-08-12
Directionen for den Sjællandske Jernbane, den 30te Juli 1845.
Aalborg Stiftstidende, 1845-08-12
Vaccination foretages hver Onsdag Formiddag fra Kl. 9-10 af H. Zimmermann, const. Districtslæge, boende i Kbmd. Brix's Gaard paa gl. Torv. Aalborg, den 6te August 1845. For en Jomfru, som er kjendt med den landlige Huusholdning, er en Plads ledig til 1ste November 1 1/2 Miil fra Aalborg. Adressecomptoiret anviser.
Aalborg Stiftstidende, 1845-08-12
En Pige af dannet Familie, som kan paatage sig Bestyrelsen af saavel Meieri som Huusholdning, anvises af Kjøbmand Lassen i Aalborg.
Aalborg Stiftstidende, 1845-08-12
En beqvem Leilighed, bestaaende af 3, 4 a 5 Værelser, kan faaes tilleie paa Algaden Nr. 397.
Aalborg Stiftstidende, 1845-08-12
En Beboelsesleilighed, bestaaende af 3 a 4 Værelser, hvoraf det ene temmelig stort, samt Kjøkken og øvrige Beqvemmeligheder, ønskes tilleie til næstkommende Flyttetid. Adressecomptoiret anviser. 400 Tylter Bord. af forskjellige Længder, kan faaes hos Chr. Lassen. Simer til Tækning faaes hos Chr. Lassen.
Aalborg Stiftstidende, 1845-08-12
Kartoffelmeel faaes hos Chr. Lassen.
Aalborg Stiftstidende, 1845-08-12
Hos Undertegnede kan bekommes: 2 brugte Fjellevogne med Agestole, 1 Holstensvogn med 3 lakerede Agestole. Peder Dahl, paa Nytorv.
Aalborg Stiftstidende, 1845-08-12
Fra Pressen er udkommet: Om Olieværternes, navnlig Rapsens og øvrige Oliesædarters Dyrkning og Behandling, samt om Oliepresning og Olierensning.
Aalborg Stiftstidende, 1845-08-12
Af William Löbe, Redacteur af "Landwirthschaftlige Zeitung." Bearbeidet og ledsaget med Anmærkninger: af C. Dalgas. Jndhold: Jndledning. 1. Vinterraps. Botaniske Benævnelser &c., Jordsmon. Sædskifte. Gjødskning. Jordens Bearbeidning. Saatid og Udsæd. Bredsaaning. Radsaaning Plantning. Jordlopper, Kaalorme eller Rapsorme, Snegle. Oldenborrens Larve. Napsens Behandling om Efteraaret. Overvintring. Glimmerbøssen. Piberen. Jndbjergningen. Tærskningen. Bevægelige eller flyttelige Tærskegulve. Udbytte. Straa= og Frøhuse, tjenlige til at forre med. 2) Vinterroeraps. 3) Vaarraps. 4) Vaarroeraps. 5) Dodder. 6) Valmue. 7) Madia. 8) Sennop. 9) OlieReddike. 10) Karse. 11) Alm. Solsikke. 12) Van. 13) Arachyde. 14) Ager=Hyrdetaske. 15) Sesam. 16) Aften stierne. Giftig Pigæble, Ægyptisk Vaarraps. Oliemøllen. Oliestampemøllen. Frøknusere. Oliepresser. Tilvirkningen af Olie. Olie-Tilvirkning af Frugtkjærner. Ditto af Bøg. Bomolie eller Olivenolie. OlieOliemaaleren. Oliekagernes Afbenyttelse til rensning. Gjødske. Ditto til Qvægfoder. Dette for Landmanden samt mindre Jord= og Havedyrkere, Handlende og Jndustrielle saa nyttige og velbearbeidede Skrift faaes, til den 20de ds. til Supscriptionspriis af 72 Sk. og fra den Tid med Forhøielse, i alle Boglader i Danmark og Norge samt hos Forlæggeren. Den Ree'ske Boghandel.
Aalborg Stiftstidende, 1845-08-13
Aalbor3 Stiftstidende. Adresse-Avis. Aar 1843. No 160.
Aalborg Stiftstidende, 1845-08-13
Onsdagen den 13de August. Denne Avis, som udgives af Jens Chr. Borch & Julie Røe og redigeres af Bernhard Roe, udgaaer 5 Gange ugentlig og kan bestilles paa alle kgl. Postcomptoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1845-08-13
Udlandet. Sir Gardener Wilkinson bragte i sin Tid til England, en Mumie og en Vase, som havde været i en ægyptisk Sarkophag i 2844 Aar. De bleve sendte til det britiske Museum, og da man undersøgte Vasen, som man antog indeholdt værdifulde Sager, fandtes kun nogle faa Hvede korn, Vikker og Ærter, tilligemed en stor Mængde Støv som antoges for at være en Opløsning af lignende Gjenstande. Tre af Ærterne bleve forærede til Hr. Grimston i Highaate, men først ifjor besluttede denne at forsøge, om de endnu havde Vegetations=Evne, og i Juni Maaned saaede han dem i en sammensat Jord, der saa nær som muligt lignede Nilens opskyllede Jord, og satte dem i et Drivhuus, og kort Tid efter blev han meget behageligt overrasket ved at finde at de spirede, og de frembragte til Slutningen nitten Bælge, af hvilke 55 Ærter bleve opbevarede. En Deel af disse blev iaar saaet den 23de April, og Resten den 4de Juni, men i aaben Luft, endskjøndt i en lignende Sammensætning af Jord, og alle staae nu i en yppig Væxt, fulde af Bælge og Blomster; de sidste ere hvide med grønne Striber, af en smuk Form, der ligner Sukkerærternes. Der er ingen Tvivl om at de kunne spises, men de ere endnu ikke blevne forsøgte.
Aalborg Stiftstidende, 1845-08-13
Fædrelandet. Kjøbenhavn, den 12te August. J Løverdags fandt afdøde Grosserer og Ridder Jacob Holms Begravelse Sted. Det overordentlig talrige Følge, maaskee talrigere end nogensinde ved en Borgers Liigbegængelse, ledsagede Liget tilfods fra Liighuset til Frelsers Kirke. Veien derhen var overalt bestrøet med Sand og Grønt. Kisten blev baaren til Kirken af Tømmermænd og Matroser med Fane foran, og af Skibs førere ind i Kirken. Pastorerne Grundtvig og Visbye, holdt her Talerne. J Havnene flagede alle Skibe paa halv Stang. (Berl. Td.)- Dherrer Skuespillere fra det kongl. Theater i Stockholm Dahlquist og Stjernstrøm ville i Forening med Hr. Ahlstrøm, Capelmester ved det nye Theater i Stockholm, næste Torsdag paa Hof=Theatret give en dramatisk musicalsk Aftenunderholdning. H. C. Andersens Noveller O. T. og Kun en Spillemand ere udkomne paa Engelsk i en Oversættelse af Mary Howitt, under Titel af The life of Denmark. O. T. and Only a Fidder. Tivoli=Actierne ere pludseligen faldne fra 46 Rbd. til 37 a 36 Rbd. Rygtet siger, at trods det stærke Besøg skal Kassen dog have en Underballance, hvilket Hr. Carstensen imidlertid i en vidtløftig Fremstilling gjendriver.
Aalborg Stiftstidende, 1845-08-13
- Hr. Jac. H. Lundts tvende Damskibsentrepriser, paa Kjøbenhavn-Møen og paa Issefjorden, ere nu komne istand, idet Hr. Lundt har tegnet sig selv for de endnu manglende Actier. Han reiser nu til England for at gjøre Jndkjøb af Dampskibene.
Aalborg Stiftstidende, 1845-08-13
- Imorges Kl. 1 1/2 er der begaaet et Mord-Attentat paa en ved Holmens Canal i en Kjælder boende Skipper-Enke, ved at bibringe hende flere Slag med en Øxe i Hovedet, formodentlig for at beskjæle hende. Det lykkedes Politiet øieblikkeligen at anholde Gierningsmanden, en ung Sømand. Konen er bragt paa Hospitalet, og der er intet Haab om hendes Liv. (Berl. Td.)¬
Aalborg Stiftstidende, 1845-08-13
J Løverdags druknede et ungt Menneske paa 17 Aar ved at bade sig ved Kjøkkenkurven. Han var Søn af en herværende Øltapper. (Flyvep.)
Aalborg Stiftstidende, 1845-08-13
Politiet i Belgien har i den sidste Tid, efter de Franskes Exempel, erklæret alle Melkehandlersker Krigen og Journalerne fortælle daglig Resultaterne af de talrige Confiskationer af forfalsket Melk, som efter kort Proces maa vandre i Rendestenen eller i Floderne, medens de Handlende oven kjødet maae betale Mulct. Høist ønskeligt var det, at en lignende Undersøgelse fra Politiets Side fandt Sted hos os, samt at der toges ligesaa energiske Forholdsregler imod dette Uvæsen, thi kun lidet af dette for alle Stænder og for enhver Alder saa nødvendige Næringsmiddel indføres her i Staden og maaskee overalt i Kjøbstæderne uden at det er undergaaet Vanddaaben. Forfalskningen vil let kunne opdages, da man hertil kun behøver at anvende en af Quevenne i Paris opfunden Melkevægt (Lacto-densimetre) efterat man ved en chemisk Undersøgelse af den i Omegnen malkede Melk har, efter Maalestokken for Køernes forskjellige Ernæring, udfundet Melkens Gjennemsnit eller mindste Gehalt, hvilket maa tjene Politi-Undersøgelsen som Støttepunct, og hvorved al Vilkaarlighed kan forebygges. (S. Bl.)
Aalborg Stiftstidende, 1845-08-13
Onsdag Eftermiddag den 6te August, ankom H. M. Kongen i bedste Velbefindende til Wyck paa Föhr. Ved Ankomsten blev Hs. Maj. modtagen paa sædvanlig hjertelige og festlige Maade af Øboerne og de derværende Bade gjæster, hvis Antal iaar er langt større end i de foregaaende Aar. (Berl. Td.)
Aalborg Stiftstidende, 1845-08-13
Paa Reisen igjennem Flekken Lygumkloster blev Hs. Maj. Kongen hilset i Flekkens og Menighedens Navn af sammes Præst, den gjæve Pastor Höcker, med en Tale. Den af Mennesker opfyldte Gade gjenvungede af Hurraraab ved Talens Slutning. Under Mængdens Jubel fortsattes Reisen til Tønder.
Aalborg Stiftstidende, 1845-08-13
Det hedder i "Dannevirke af 9de ds. Under Hs. M. Kongens Besøg ifjor i Vonsbæk Sogn, Haderslev Østeramt, bade Sognets Beboere om, som Følge af den indtraadte Vacance i Sognekaldet, naadigen at sende dem en Præst, som var dansk baade i Ord og Hjerte. Hs. Maj. lovede at tage Hensyn hertil og udnævnte siden Pastor C. C. Boisen til Præst i Vonsbæk. Under Kongens Ophold i Ribe i Mandags indfandt sig en Deputation fra Vonsbæks Sogns Beboere med en Adresse til Hs. Majestæt, hvori de takke for den tilfredsstillende Maade, hvorpaa Hs. Maj. har opfyldt sit ifjor paa deres Begjæring givne allernaadigste Tilsagn. Bønderne i Vonsbæk, som under vor langvarige nationale Kamp stedse have viist en god Tact, havde i al Stilhed forberedet og afsendt ovenomtalte Deputation.
Aalborg Stiftstidende, 1845-08-13
J Danne." berettes fra Lygumkloster af 4de ds.: Pastor Lauterup i Brede er afgaaet ved Døden, efter at have været Præst i Brede Sogn i omtrent 48 Aar. Han var en værdig Sjælesørger, og han var det for den dansktalende Brede Menighed, af hvis Folkeantal omtrent to Trediedeele høre til Nørrejylland, ogsaa i den Henseende, at han grundig forstod og har sand Agtelse for det danske Sprog. Det er at ønske og at vente, at de Autoriteter, hvis Sag det er at bringe Mænd til Valg i den høiagtede Afdødes Sted, ville derfor tage retfærdigt Hensyn til, at disse Mænd fuldkommen have det Sprog i deres Magt, hvori de skulle bestyre deres Embede, paa det at man ikke skal være udsat for, istedetfor Prædikener, hvorved man kunde finde Opbyggelse, at høre fremstamme maadelige Oversættelser af tydsk skrevne Prædikener.
Aalborg Stiftstidende, 1845-08-13
Fra Ribe hedder det i Byens Avis af 8de ds.: Efter Aftensangsprædiken i Søndags bekjendtgjorde Pastor Pontoppidan, at han om Eftermiddagen paa de Søndage, da ingen Aftensang finder Sted, vilde holde Bibellæsninger i Domkirken - et Foretagende, som vi ønske maa blive understøttet med saa megen almindelig Deeltagelse, som det visseligen fortjener.